als_Latn dik_Latn sag_Latn
2013-ta është viti i uljeve dhe ngjitjeve të Shqipërisë në renditjen e FIFA-s. E nisi e 63-ta në Botë dhe do ta mbyllë e 57-ta, sigurisht me një intermexo si të 37-ët e Europës. Renditja e fundit për 2013-ën e FIFA-s ka zbuluar pozicionet përfundimtare të ekipeve kombëtare të futbollit. Me përllogaritjet e fundit, kuqezinjtë e De Biazit nuk ndryshojnë gjë në renditjen e specializuar të institucionit më të lartë të futbollit në Botë. Jemi sërish në të njëjtin pozicion që kemi qenë edhe një muaj më parë. Sa i përket ekipit tonë përfaqësues, kuqezinjtë e Shqipërisë të drejtuar nga De Biazi janë ngjitur me 1 pozicion në muajin tetor, tashmë në vendin e 57, me 571 pikë të grumbulluara. Duhet thënë se 2013-ta ka qenë viti i lavdishëm në renditjen e FIFA-s. Kuqezinjtë në muajin korrik arritën rekordin e tyre në Europë. Barazimi i 7 qershorit me Norvegjinë e ndihmon Kombëtaren Shqiptare të fitojë edhe një pozicion në klasifikimin e përgjithshëm të FIFA-s për muajin që sapo lamë pas. Ekipi i drejtuar nga trajneri Xhani de Biazi u ngjit në vendin e 37-të të klasifikimit me 689 pikë në total, duke lënë pas edhe Kombëtaren e Japonisë, kampione në fuqi e Azisë. Kur erdhi në krye të Kombëtares, De Biazi e gjeti Shqipërinë më shumë se 50 vende poshtë, kur ishte mes disa Kombëtaresh si Lituania, Armenia e kështu me radhë. Me kalimin e kohës, duke pasur edhe luhatje, sigurisht, i dha bindjen e duhur dhe bëri atë që nuk ishte arritur më parë, vendi i 43-të. Më pas, kulmi me vendin e 37-të në korrik. Në vitin 2003, vendi i 101-të në renditjen e përgjithshme ishte një njollë e zezë edhe më e madhe se ajo e vitit 1997, në Luftën Civile të zhvilluar dhe kur topi pati njëfarë pauze totale.
De Biazi – Ndërkaq, Xhani de Biazi nga Italia është shprehur me superlativa për Fiorentinën. Sipas tij, skuadrat italiane mund ta fitojnë Europa Leaguen, por Milani do ta ketë të vështirë të marrë Champions. Sa i përket titullit është Juve favorite, por aty afër nuk mungojnë as Roma e Fiorentina. Kjo e fundit më duket si Barcelona në lojën që bën në kampionat. Violët luajnë futbollin më të bukur në Itali”, ka mbyllur De Biazi.
63 Vendi
i Shqipërisë në janar 2013. Shifrat na kthejnë atje ku ishim në fillim të vitit
37 Vendi
më i mirë i Shqipërisë në renditjen e FIFA-s në gjithë historinë e vet futbollistike
Kombëtarja A
15.11.2013 M Bjellorusi 0-0 Shqipëri
15.10.2013 QL Qipro 0-0 Shqipëri
11.10.2013 QL Shqipëri 1-2 Zvicër
10.09.2013 QL Islandë 2-1 Shqipëri
06.09.2013 QL Slloveni 1-0 Shqipëri
14.08.2013 M Shqipëri 2-0 Armeni
07.06.2013 QL Shqipëri 1-1 Norvegji
26.03.2013 M Shqipëri 4-1 Lituani
22.03.2013 QL Norvegji 0-1 Shqipëri
06.02.2013 M Shqipëri 1-2 Gjeorgji
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn nno_Latn als_Latn als_Latn als_Latn als_Latn als_Latn als_Latn